# 

**Записник од 47-мата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 47-мата седница на Советот на Општина Берово одржана на ден 16.08.2024 година со почеток во 08:00 часот во салата за состаноци при општина Берово*.**

Седницата ја отвори и со неа раководеше Претседателката на Советот на Општина Берово г-ѓа Марија Буровска.

Од вкупно 15 Советници на седницата присуствуваа 14 советници и тоа: Марија Буровска, Стево Суџуковиќ, Славица Фурнаџиска, Гоце Ружински, Владо Методиев, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Виолета Марковска Димовска, Викторија Спенџарска Стеен, Александар Мишовски и Дејан Механџиски.

Отсутна од седница на Совет беше советничката Емилија Страторски.

На Седницата присуствуваa Градоначалникот на општина Берово Звонко Пекевски и м-р. Анита Рунтевски како правна поддршка.

Претседателката на Совет, Марија Буровска, за работа на 47-мата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 46-та седница на Совет на Општина Берово;
2. Измена на Годишен План за вработување за 2024 година на ОЈУСЗСЛ “Д-р Иван Влашки” Берово;
3. Годишен План за вработување за 2025 годинана ОЈУСЗСЛ “Д-р Иван Влашки” Берово;
4. K1 -Квартален извештај за извршување на буџетот на општината за 2024 година за втор квартал;
5. К2 – Квартален извештај за достасани ненамирени обврски на општината за 2024 година за втор квартал;
6. К3 – Квартален извештај за задолжување на општината за 2024 година за втор квартал;
7. Предлог Одлука за измена на распоредот на средствата во Буџетот на Општина Берово за 2024 година;
8. Извештај за работа на Дом на култура “Димитар Беровски” Берово за 2024 година за втор квартал;
9. Барање согласност за формирање на паралелки со помалку од 20 ученици за учебната 2024/2025 година од ООУ “Никола Петров Русински” с.Русиново, Берово;
10. Барање согласност за формирање на паралелки со помал број на ученици за учебната 2024/2025 година од ОСУ “Ацо Русковски” Берово;
11. Барање согласност за формирање на паралелки со помалку од 20 ученици за учебната 2024/2025 година од ООУ “Дедо Иљо Малешевски” Берово;
12. Предлог Измена и дополнување на Г1 Програмата за локален економски развој за 2024 година;
13. Предлог Измена на Одлуката за донација на парични средства на ПАКОМАК ДОО Скопје како поддршка на проект од јавен интерес “Паметно управување со отпад од пакување”;
14. Програма со акциски план за спроведување на активности за превенција на детско престапништво на Општина Берово;
15. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и Фотоволтаични електрани, на КП 1805, КП 1807 и КП 1809, КО Русиново, Општина Берово (Цвета Страторска);
16. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект за парцелирано градежно земјиште, со намена Г2 - Мало стопанство, на КП 15125, КО Владимирово, Општина Берово (Митко Пачемски);
17. Советнички иницијативи и прашања;
18. Барања од институции и граѓани.

Претседателката на Совет, Марија Буровска побара дополнување на дневниот ред со 2 нови точки:

* Одлука на Управен одбор при ЈПКР “Услуга” Берово за висина на цената за исклучување од водоводна мрежа по барање на корисникот;
* О Д Л У К А за прифаќање на иницијатива на Месна заедница на с.Ратево за поставување на приклучок за техничка вода во с.Ратево;

И со ова дополнување точките 17. Советнички иницијативи и прашања и 18. Барања од институции и граѓани ќе бидат 19та и 20та точка од дневниот ред.

Никој од советниците не се јави за збор, па се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** со измените и дополнувањата е усвоен следниот:

**ДНЕВЕН РЕД**

1. Записник од 46-та седница на Совет на Општина Берово;
2. Измена на Годишен План за вработување за 2024 година на ОЈУСЗСЛ “Д-р Иван Влашки” Берово;
3. Годишен План за вработување за 2025 годинана ОЈУСЗСЛ “Д-р Иван Влашки” Берово;
4. K1 -Квартален извештај за извршување на буџетот на општината за 2024 година за втор квартал;
5. К2 – Квартален извештај за достасани ненамирени обврски на општината за 2024 година за втор квартал;
6. К3 – Квартален извештај за задолжување на општината за 2024 година за втор квартал;
7. Предлог Одлука за измена на распоредот на средствата во Буџетот на Општина Берово за 2024 година;
8. Извештај за работа на Дом на култура “Димитар Беровски” Берово за 2024 година за втор квартал;
9. Барање согласност за формирање на паралелки со помалку од 20 ученици за учебната 2024/2025 година од ООУ “Никола Петров Русински” с.Русиново, Берово;
10. Барање согласност за формирање на паралелки со помал број на ученици за учебната 2024/2025 година од ОСУ “Ацо Русковски” Берово;
11. Барање согласност за формирање на паралелки со помалку од 20 ученици за учебната 2024/2025 година од ООУ “Дедо Иљо Малешевски” Берово;
12. Предлог Измена и дополнување на Г1 Програмата за локален економски развој за 2024 година;
13. Предлог Измена на Одлуката за донација на парични средства на ПАКОМАК ДОО Скопје како поддршка на проект од јавен интерес “Паметно управување со отпад од пакување”;
14. Програма со акциски план за спроведување на активности за превенција на детско престапништво на Општина Берово;
15. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и Фотоволтаични електрани, на КП 1805, КП 1807 и КП 1809, КО Русиново, Општина Берово (Цвета Страторска);
16. Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект за парцелирано градежно земјиште, со намена Г2 - Мало стопанство, на КП 15125, КО Владимирово, Општина Берово (Митко Пачемски);
17. Одлука на Управен одбор при ЈПКР “Услуга” Берово за висина на цената за исклучување од водоводна мрежа по барање на корисникот;
18. О Д Л У К А за прифаќање на иницијатива на Месна заедница на с.Ратево за поставување на приклучок за техничка вода во с.Ратево;
19. Советнички иницијативи и прашања;
20. Барања од институции и граѓани
21. ***Записник од 46-тата седница на Совет на Општина Берово;***

Претседателката на Совет, Марија Буровска, отвори расправа по дадената точка и упати на неколку технички грешки во записникот кои е потребно да се корегираат. Никој друг од советниците не се јави за збор, па се премина на гласање и **со 14 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници,** е усвоен *Записник од 46-тата седница на Совет на Општина Берово;*

1. ***Измена на Годишен План за вработување за 2024 година на ОЈУСЗСЛ “Д-р Иван Влашки” Берово;***

Претседателката на Совет, Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, детално ги наведе сите предвидени работни места кои се јавуваат во измената заради отпочнување со работа на 4тата ламела во домот за стари лица.

Бидејќи никој од советниците не се јави за збор, се премина на гласање и со **14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Измена на Годишен План за вработување за 2024 година на ОЈУСЗСЛ “Д-р Иван Влашки” Берово;*

1. ***Годишен План за вработување за 2025 годинана ОЈУСЗСЛ “Д-р Иван Влашки” Берово;***

Претседателката на Совет, Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, се однесува на едно предвидено работно место геронто домаќин.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Годишен План за вработување за 2025 годинана ОЈУСЗСЛ “Д-р Иван Влашки” Берово;*

1. ***K1 -Квартален извештај за извршување на буџетот на општината за 2024 година за втор квартал;***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека точката е разгледана на комисија, заклучно со вториот квартал вкупната реализација на буџетот на општина Берово изнесува 45% на приходна страна, а 41% на расходна страна.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** нее усвоен *K1 -Квартален извештај за извршување на буџетот на општината за 2024 година за втор квартал;*

1. ***К2 – Квартален извештај за достасани ненамирени обврски на општината за 2024 година за втор квартал;***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека и оваа точка е разгледана на комисија, заклучно со вториот квартал општина Берово има достасани а ненамирени обврски во износ од 1 500 345 денари.

Бидејќи никој од советниците не се јави за збор, се премина на гласање и **со 7 гласа ЗА, нема советници кои гласале ПРОТИВ, 7 ВОЗДРЖАНИ советници** не е усвоен *К2 – Квартален извештај за достасани ненамирени обврски на општината за 2024 година за втор квартал;*

1. ***К3 – Квартален извештај за задолжување на општината за 2024 година за втор квартал;***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека и оваа точка е разгледана на комисија, во вториот квартал нема реализација, односно нема отплата на рата за кредит.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен К3 – Квартален извештај за задолжување на општината за 2024 година за втор квартал;

1. ***Предлог Одлука за измена на распоредот на средствата во Буџетот на Општина Берово за 2024 година;***

Претседателката на Совет, Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека точката е разгледана на комисија, се однесува на распоред на средства во буџетот за плата во домот за стари лица, одобрени средства за расчистување на депонијата кај Вранчовски и средства за одржување на фонтаната во центарот на градот.

Бидејќи никој од советниците не се јави за збор, се премина на гласање и **со 14 гласа ЗА,нема советници кои гласале ПРОТИВ, нема ВОЗДРЖАНИ советници**  е усвоена *Одлука за измена на распоредот на средствата во Буџетот на Општина Берово за 2024 година;*

1. ***Извештај за работа на Дом на култура “Димитар Беровски” Берово за 2024 година за втор квартал;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, ги наведе реализираните активности во вториот квартал.

Бидејќи никој од советниците не се јави за збор, се премина на гласање и **со 6 гласа ЗА, нема советници кои гласале ПРОТИВ, 7 ВОЗДРЖАНИ советници (претседателката Марија Буровска се иззема од гласање)** не е усвоен *Извештај за работа на Дом на култура “Димитар Беровски” Берово за 2024 година за втор квартал;*

1. ***Барање согласност за формирање на паралелки со помалку од 20 ученици за учебната 2024/2025 година од ООУ “Никола Петров Русински” с.Русиново, Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, се однесува на формирање на паралелки со помалку од 20 ученици, кое е заради намалување на бројот на дечиња во нашата општина.

Бидејќи никој од советниците не се јави за збор, се премина на гласање и **со 11 гласа ЗА, нема совтеници кои гласале ПРОТИВ, 2 ВОЗДРЖАНИ советници (советничката Наташа Ваканска се иззема од гласање)** е усвоено *Барање согласност за формирање на паралелки со помалку од 20 ученици за учебната 2024/2025 година од ООУ “Никола Петров Русински” с.Русиново, Берово;*

1. ***Барање согласност за формирање на паралелки со помал број на ученици за учебната 2024/2025 година од ОСУ “Ацо Русковски” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, нема забелешки.

Бидејќи никој од советниците не се јави за збор, се премина на гласање и **со 10 гласа ЗА, нема советници кои гласале ПРОТИВ, 2 ВОЗДРЖАНИ советници (советниците Гоце Ружински и Наташа Ваканска се изземаат од гласање)**  е усвоено *Барање согласност за формирање на паралелки со помал број на ученици за учебната 2024/2025 година од ОСУ “Ацо Русковски” Берово;*

1. ***Барање согласност за формирање на паралелки со помалку од 20 ученици за учебната 2024/2025 година од ООУ “Дедо Иљо Малешевски” Берово;***

Претседателката на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, нема забелешки.

Бидејќи никој од советниците не се јави за збор, се премина на гласање и **со 10 гласа ЗА, нема советници кои гласале ПРОТИВ, 2 ВОЗДРЖАНИ советници (советниците Глигорчо Крстовски и Александар Мишовски се изземаат од гласање)**  е усвоено*Барање согласност за формирање на паралелки со помалку од 20 ученици за учебната 2024/2025 година од ООУ “Дедо Иљо Малешевски” Берово;*

1. ***Предлог Измена и дополнување на Г1 Програмата за локален економски развој за 2024 година;***

Претседателката на Совет Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека точката е разгледана на комисија, се однесува на превидување на средства за исплата преку јавен повик за ангажирање на 10 лица за јавни работи.

Никој од советниците не се јави за збор па се премина на гласање и **со 14 гласа ЗА, нема совтеници кои гласале ПРОТИВ, нема ВОЗДРЖАНИ советници** е усвоена *Измена и дополнување на Г1 Програмата за локален економски развој за 2024 година;*

1. ***Предлог Измена на Одлуката за донација на парични средства на ПАКОМАК ДОО Скопје како поддршка на проект од јавен интерес “Паметно управување со отпад од пакување”;***

Претседателката на Совет Марија Буровска, отвори расправа по дадената точка и даде збор на претседателката на комисијата за финансирање, Славица Фурнаџиска, која истакна дека точката е разгледана на комисија, се однесува на измена на Одлуката за донација на парични средства на ПАКОМАК ДОО Скопје како поддршка на проект од јавен интерес “Паметно управување со отпад од пакување” која Советот на Општина Берово ја донесе на 40-тата седница со Бр.09-601/1 од 07.02.2024 година. Имено, член 3 од Одлуката се менува и гласи: *“Општина Берово ќе донира на ПАКОМАК ДОО Скопје 250.000,00 денари (двеста и педесет илјади денари), a согласно Програмата за поддршка на локалниот економски развој на Општина Берово за 2024 година Бр. 09-4520/1 од 24.11.2023 година и Измената и дополнувањето на Г1 Програмата Програмата за поддршка на локалниот економски развој на Општина Берово за 2024 година Бр. 09-2666/1 од 16.08.2024 година.”* Исто така, член 5 од Одлуката се менува и гласи: *“Доколку вкупниот паричен износ за финансирање на вредноста на зелени поени доделени на годишно ниво, го надмине износот од 250.000,00 денари (двеста и педесет илјади денари), ПАКОМАК ДОО Скопје ќе го преземе финасирањето на зелените поени во вкупен износ од 1 денар и од 1.09.2024 до 31.12.2024 година во вкупен износ од 1,5 денари до истекот на дванаесет месеци, при што општина Берово, согласно доставените извештаи од страна на примателот на донацијата, се обврзува да донесе нова одлука за донација.“* Со овие измени се овластува Градоначалникот на општина Берово, да склучи Анекс договор за соработка и за донација, со ПАКОМАК ДОО Скопје. Останатите одредби од Одлуката за донација на парични средства на ПАКОМАК ДОО Скопје како поддршка на проект од јавен интерес “Паметно управување со отпад од пакување” со Бр.09-601/1 од 07.02.2024 година остануваат непроменети.

Никој од советниците не се јави за збор па се премина на гласање и **со 14 гласа ЗА, нема совтеници кои гласале ПРОТИВ, нема ВОЗДРЖАНИ советници** е усвоена *Измена на Одлуката за донација на парични средства на ПАКОМАК ДОО Скопје како поддршка на проект од јавен интерес “Паметно управување со отпад од пакување”;*

1. ***Програма со акциски план за спроведување на активности за превенција на детско престапништво на Општина Берово;***

Претседателката на Совет Марија Буровска, отвори расправа по дадената точка и истакна дека точката е разгледана на комисијата, нема забелешки.

Никој од советниците не се јави за збор па се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена*Програма со акциски план за спроведување на активности за превенција на детско престапништво на Општина Берово;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и Фотоволтаични електрани, на КП 1805, КП 1807 и КП 1809, КО Русиново, Општина Берово (Цвета Страторска);***

Претседателката на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека комисијата нема одржано состанок, но во консултација со одделението за урбанизам, одлуката се однесува на отпочнување на постапка за изработка на Урбанистичко планска документација за поставување на фотоволтаични панели. Трошоците за постапката се на товар на барателот.

Бидејќи никој од советниците не се јави за збор, се премина на гласање и **со 14 гласа ЗА, нема совтеници кои гласале ПРОТИВ, нема ВОЗДРЖАНИ советници** е усвоена*О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и Фотоволтаични електрани, на КП 1805, КП 1807 и КП 1809, КО Русиново, Општина Берово (Цвета Страторска);*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект за парцелирано градежно земјиште, со намена Г2 - Мало стопанство, на КП 15125, КО Владимирово, Општина Берово (Митко Пачемски);***

Претседателката на Совет Марија Буровска, отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека одлуката се однесува на отпочнување на постапка за изработка на Урбанистичко планска документација за поделба на голема порцела на помали делови. И овде трошоците за постапката се на товар на барателот.

Бидејќи никој од советниците не се јави за збор, се премина на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект за парцелирано градежно земјиште, со намена Г2 - Мало стопанство, на КП 15125, КО Владимирово, Општина Берово (Митко Пачемски);*

1. ***Одлука на Управен одбор при ЈПКР “Услуга” Берово за висина на цената за исклучување од водоводна мрежа по барање на корисникот;***

Претседателката на Совет Марија Буровска, отвори расправа по дадената точка и ја образложи одлуката. За збор се јави советникот Петар Ружински, кој запраша врз основа на што се утврдени овие цени, дали се реални? Совтеничката Славица Фурнаџиска одговори дека, во консултација со раководното лице на ЈПКР, оваа одлука е потребна како законска рамка доколку корисник на водоводната мрежа преку див приклучок побара истиот да се исклучи, да има начин како таа интервенција да се наплати. За дообјаснување на оваа одлука се повика директорот на ЈПКР кој истакна дека цените за исклучување се усогласени со цените за приклучок, од причина што истата постапка е и за двете интервенции.

Бидејќи никој друг од советниците не се јави за збор, се премина на гласање и **со 13 гласа ЗА, нем асовтеници кои гласале ПРОТИВ, нема ВОЗДРЖАНИ советници (советничката Ангела Здравковска е отсутна од гласање)** е усвоена*Одлука на Управен одбор при ЈПКР “Услуга” Берово за висина на цената за исклучување од водоводна мрежа по барање на корисникот;*

1. ***О Д Л У К А за прифаќање на иницијатива на Месна заедница на с.Ратево за поставување на приклучок за техничка вода во с.Ратево;***

Претседателката на Совет Марија Буровска, отвори расправа по дадената точка. Заеднички се донесе заклучок дека водата е основна потреба за живот и за извршување на секојдневните животни потреби и истата мора да се обезбеди за жителите на с.Ратево, најпрвин преку поставување на приклучок за техничка вода преку АД Водостопанство, за потоа да се почне постапка за приклучување на оваа селска населба на водоводната мрежа преку ЈПКР.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници (советничката Ангела Здравковска е отсутна од гласање)** е усвоена*О Д Л У К А за прифаќање на иницијатива на Месна заедница на с.Ратево за поставување на приклучок за техничка вода во с.Ратево;*

1. ***Советнички иницијативи и прашања;***

На 47мата седница на Совте на општина Берово немаше поднесено советнички иницијативи и прашања.

1. ***Барања од институции и граѓани.***
2. ***Барање од Росана Алачовска;***

На Росана Алачовска од с.Двориште, со адреса на живеење на ул.”10” бр.130 Б, и’ се доделуваат 6.000,оо денари (шест илјади денари), како еднократна финансиска парична помош.

1. ***Барање од здружение на пензионери за набавка на котел за парно греење;***

На Здружение на пензионери од општина Берово, му се доделуваат 30.000,00 денари (триесет илјади денари), како еднократна финансиска парична помош, за набавка на казан за соларно затоплување и пумпа на парен котел и нивна монтажа.

1. ***Барање од МПЦ за изградба на црква во Берлин;***

На МПЦ Св.Климент Охридски во Берлин се доделуваат 120.000,00 денари (сто и дваесет илјади денари), како еднократна финансиска парична помош, за изградба на црква во Берлин.

1. ***Барање од општина Пехчево за финансиска помош за штета предизвикана од пожар;***

На Општина Пехчево, со седиште на ул. “Равен” бр.8 во Пехчево и се доделуваат 50.000,00 (педесет илјади денари), како еднократна финансиска парична помош, за справување со ситуацијата со настанатите пожари во атарот на с.Негрево.

1. ***Барање од Организациониот одбор при Месна Заедница с.Русиново,;***

На 47.та Седница на Совет на Општина Берово одржана на ден 16.08.2024 година, под точка Барања од институции и граѓани, е разгледано е барањето примено со архивски Бр.09-2472/1 од 26.07.2024 година и е донесен **З А К Л У Ч О К** дека барањето на Организациониот одбор при Месна Заедница с.Русиново, примено во Општина Берово со архивски Бр.09-2472/1 од 26.07.2024 година, за финансиска помош за организација на настан за Илинден 2024 година, СЕ ОДБИВА.

1. ***Барање од Бранко Гоцевски за доделување на шини;***

На 47.та Седница на Совет на Општина Берово одржана на ден 16.08.2024 година, под точка Барања од институции и граѓани, разгледано е барањето за железнички шини, примено во Општина Берово со архивски Бр.09-2623/1 од 15.08.2024 година и е донесен **З А К Л У Ч О К** дека барањето на железнички шини, примено во Општина Берово со архивски Бр.09-2623/1 од 15.08.2024 година СЕ ОДБИВА. Местото каде што се бара да се вградат шините не е на територијата на Општина Берово и од тие причини негативно се одлучи по барањето.

1. ***Барање од Николчо Рабаџиски за ослободување од плаќање на такса за улично осветлување;***

На 47.та Седница на Совет на Општина Берово одржана на ден 16.08.2024 година, под точка Барања од институции и граѓани, разгледано е барањето за ослободување од плаќање на такса за улично осветлување, примено во Општина Берово со архивски Бр.09-2409/1 од 19.07.2024 година и е донесен **З А К Л У Ч О К** дека барањето примено во Општина Берово со архивски Бр.09-2409/1 од 19.07.2024 година, за ослободување од плаќање на такса за улично осветлување СЕ ОДБИВА.

1. ***Барање од Здружение на граѓани КЛУБ 64 БЕРОВО за просторија;***

На 47.та Седница на Совет на Општина Берово одржана на ден 16.08.2024 година, под точка Барања од институции и граѓани, разгледано е барањето за обезбедување на просторија за обука и држење на часови за едукација на членови на клубот, за со цел развој и унапредување на шаховската игра во Берово и РСМ, примено во Општина Берово со архивски Бр.09-2592/1 од 09.08.2024 година и е донесен **З А К Л У Ч О К** дека во моментот Општина Берово ги има на располагање, со можност за давање на користење без надомест, само просториите во објект стара гимназија. Во врска со напред наведеното, се покануваат барателите да ги погледнат истите и доколку сметаат дека се соодветни за целта за која ги бараат, да известат за Советот на Општина Берово да може да пристапи кон донесување на соодветните правни акти.

1. ***Барање од Група на пензионери Станари кои живеат во зградата на ЗП-Берово за кирија;***

На 47.та Седница на Совет на Општина Берово одржана на ден 16.08.2024 година, под точка Барања од институции и граѓани, разгледано е барањето за финансиска помош за плаќање на киријата, примено во Општина Берово со архивски Бр.09-2563/1 од 07.08.2024 година и е донесен **З А К Л У Ч О К** декабарањето на финансиска помош за плаќање на киријата, примено во Општина Берово со архивски Бр.09-2563/1 од 07.08.2024 година се ОДБИВА.

1. ***Барање од АД “Водостопанство на РСМ” за одобрување на финансиски средства за покривање на долг на ЈПКР “Услуга” Берово;***

На 47.та Седница на Совет на Општина Берово одржана на ден 16.08.2024 година, под точка Барања од институции и граѓани, разгледано е Вашето барање за одобрување на финансиски средства за покривање на долг на ЈПКР “Услуга” Берово, со архивски Бр.05-1550/1 од 14.08.2024 година и е донесен **З А К Л У Ч О К** дека по направени консултации со Одделението за финансиски прашања е констатирано дека во Буџетот на Општина Берово за 2024 година на ставката субвенционирање на јавни претпријатија има преостанато 700.000,00 денари. Притоа, се задолжува Одделението за правни и општи работи при Општина Берово да изработи и за првата наредна седница на Советот на Општина Берово да достави Предлог Одлука за субвенционирање на ЈПКР “Услуга” Берово, заради покривање на долг кон АД “Водостопанство на РСМ”.

Точките на дневен ред се исцрпени и седницата е завршена во 10:40 часот.

На крајот од седницата Претседателката на Совет на општина Берово, Марија Буровска се заблагодари на Советниците за присуството.

Усвоен со

Бр.09-2815/1

30.08.2024 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*